**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 11606/6797/\_\_\_\_\_.2019

Proiect **DECIZIA ETAPEI DE ÎNCADRARE**

**Nr. \_\_\_\_\_ din \_\_\_\_\_\_.2019**

Ca urmare a solicitării de emitere a acordului de mediu adresate de **ORAȘUL GĂEȘTI**, cu sediul în orașul Găești, str. 13 Decembrie, nr. 102 A, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 11606 din 28.08.2018, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 01.08.2019 că proiectul ”***Extindere rețele alimentare cu apă strada Republicii***”, propus a fi amplasat în orașul Găești, str. Republicii, județul Dâmbovița **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

Principalele componente ale investitiei sunt:

1. *Camin ridicare presiune CRP1;*

2. *Extindere retea apa strada Republicii.*

**CAMIN RIDICARE PRESIUNE CRP1**

Pentru asigurarea presiunii gospodariilor de pe strada Republicii, se va instala un camin de ridicare a presiunii dotat cu instalatie de hidrofor, notat CRP1.

Constructiv, caminul va fi realizat din beton armat îngropat, de forma rectangulara, ce va adăposti instalaţia necesara funcţionării staţiei hidrofor.

Caminul CRP1 va fi realizat din beton armat monolit, cu forma rectangulara in plan, avand urmatoarele caracteristicile principale:

- dimensiuni interioare în plan ale caminului: 220x200 cm;

- grosimea peretilor: gp= 20 cm;

- dimensiuni exterioare în plan ale caminului: 260x240 cm;

- înălţimea utila a caminului: Hc= 180 cm;

- lungimea radierului: Lr = 300 cm;

- lăţimea radierului: Br = 280 cm;

- grosimea radierului: gr = 20 cm;

- inaltimea totala a caminului: 240 cm;

- grosime placa acoperire camin: gpl = 20 cm;

În cadrul tehnologiei de execuţie a caminului CRP16 vor fi respectate următoarele reguli:

- realizare strat de beton de egalizare C8/10 de 5 cm grosime, turnat pe suport de balast in grosime de 15 cm;

-  radierul, pereţii şi placa de acoperire a caminului vor fi realizate din beton armat C30/37;

-  armaturile folosite la structura de rezistenta vor fi de tip PC 52 Ø 10 si 12 mm, respective OB37 Ø 8 mm;

-  grosimea pereţilor căminelor va fi de 20 cm;

- radierul căminelor va avea grosimea de 20 cm şi se prevede cu o başă cu capacitatea de aproximativ 22.5 dm3 şi cu panta de 1% spre başă;

- peretii, tavanul si radierul se vor tencui cu mortar impermeabil, capabil sa stopeze infiltratrea apelor in interiorul caminului;

- la exterior se va aplica o hidroizolatie in 2 straturi;

- trecerea conductelor prin pereţii căminelor se va realiza numai prin intermediul  pieselor speciale de trecere prin peretii caminelor de beton;

- montare scari de acces în cămin, executate din oţel cu manson cauciucat ø 20 mm, prima treaptă urmând a fi fixată la max. 50 cm distanţă de capac, iar ultima la max. 30 cm distanţă faţă de radierul caminului.

- golul de acces în cămin se acoperă cu capac conform STAS 2308-81, care va fi din fonta de tip rectangular 700x700 mm, si sa suporte o sarcina de 125 KN conform SR EN 124/1996, cu balama antifurt, si garnitura din neopren.

**EXTINDERE RETEA APA STRADA REPUBLICII**

Reteaua pentru extinderea retelei de alimentare cu apa potabila de pe strada Republicii se va face cu tuburi **PEID PE100 PN10 Dn 110** cu **lungimea de cca. 6452 m** si vor fi îmbinate prin sudură cap la cap.

În conformitate cu cerinţele de proiectare şi acolo unde conducta nouă din PEID se intersectează cu reţelele de pe strazile adiacente au fost prevăzute **19 camine de vane** realizate din tuburi beton Dn 1000 mm si beton armat monolit.

Pe traseul retelei de apa proiectate se vor dispune montarea a **7 hidranti supraterani** **de incendiu** amplasaţi în intersecţii şi în aliniamente la distanţe de maxim 500 m. Functie de diametrul conductei pe care sunt racordati, conform normativului P118-2013 s-au prevazut hidranti supraterani cu Dn 80 mm (pe conducte avand diametrul minim de 100 mm).

Conductele de PEID utilizate pentru reteaua de distributie au urmatoarele caracteristici:

• diametre exterioare:    De 110 mm

• clasa de rezistenta:     PE 100

• clasa de presiune:       PN 10

Pozarea conductelor se va face pe un strat din nisip de 15 cm grosime. Se va da o atenţie deosebită umpluturii şi compactării manuale a tranşeei în dreptul conductei şi 15 cm deasupra ei. Pentru lucrările în carosabil, materialele de umplutură vor fi cu grade de compactare corespunzătoare. Sistemul rutier va fi refăcut astfel încât să aibă o comportare identică cu cel iniţial.

Fundarea - pozarea conductelor (tuburilor) se va realiza la adâncimea care sa asigure protectia împotriva înghetului, trebuind ca generatoarea superioara sa se situeze sub minim 1,00 m adâncime.

**Subtraversari intalnite pe traseul retelei de distributie apa**

In cadrul lucrarilor de distributie apa potabila de pe strada Republicii vor fi realizate **3 subtraversari de curs de apa**.

Subtraversarile se vor executa prin foraj orizontal cu protejarea conductei de refulare cu tub de protectie dupa cum urmeaza:

- PEID PE 100 Dn 225 mm – pentru Dn 110 mm,**L = 55,00 m**;

- PEID PE 100 Dn 225 mm – pentru Dn 110 mm,**L = 10,00 m**;

- PEID PE 100 Dn 225 mm – pentru Dn 110 mm,**L = 15,00 m**.

Subtraversarile proiectate se vor face prin protejarea conductei de apa cu un tub de protectie din PEID PE80 PN10, montat pe toata lungimea subtraversarilor. Montarea tuburilor de protectie se va face la o adancime astfel incat sa se realizeze o acoperire de minim 1,00 m de la nivelul talvegului cursului de apa la generatoarea superioara a tubului de protectie din PEID.

**Subtraversare prin foraj orizontal dirijat**

Tehnologia forajului orizontal dirijat constă în 2 faze şi se încadrează în grupa lucrarilor "NO DIG" (fara săpătură).

*Prima faza* tehnologică consta în avansarea în teren a capului dirijabil, care se realizează prin forare de înalta presiune, cu jeturi de suspensie.

Curaţirea tunelului este realizată prin intermediul injectarii suspensiei. De asemenea, suspensia (amestec ecologic de apă şi argilă solubilă în apă) ajută prin compoziţia ei la susţinerea tunelului.

*A doua fază* tehnologică este reprezentată de largirea tunelului realizat în prima fază, prin montarea în excavaţia de sosire a capului de lărgire, şi concomitent, pozarea ţevii care trebuie legat de capul de lărgire.

b) cumularea cu alte proiecte: proiectul propus consta in extinderea rețelei de apa.

c) utilizarea resurselor naturale: nu este cazul;

d) producţia de deşeuri: deşeurile menajere si cele din construcții vor fi preluate de operatori autorizaţi; deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul este situat in intravilanul orasului Gaesti și aparține domeniului public;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///C:\Users\Arhive%20Elvira\Elvira\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C:\Users\Arhive%20Elvira\Elvira\Sintact%202.0\cache\Legislatie\temp\00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C:\Users\Arhive%20Elvira\Elvira\Sintact%202.0\cache\Legislatie\temp\00008742.htm), cu modificările şi completările ulterioare şi Hotărârea Guvernului nr. [930/2005](file:///C:\Users\Arhive%20Elvira\Elvira\Sintact%202.0\cache\Legislatie\temp\00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

Din analiza criteriilor de selecție pentru stabilirea necesitații evaluării impactului asupra mediului din Legea nr. 292/2018, menționate anterior s-a decis continuarea procedurii privind emiterea aprobării de dezvoltare a proiectului.

**Condițiile de realizare a proiectului:**

* ***Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 117 din 16.07.2018 emis de către Primaria orasului Gaesti, fără afectarea factorilor de mediu;***
* ***Titularul are obligația respectării condițiilor impuse prin actele de reglementare solicitate/emise de alte autorități.***
* De asemenea se vor respecta masurile si conditiile de realizare a proiectului in conformitate cu **Avizul de gospodarire a apelor nr. 223/18.07.2019 emis de Administratia Bazinala de Apa Arges - Vedea**, si anume:
* Sa anunte cu 10 zile inainte inceperea executiei investitiei la ABA Arges-Vedea – SGA Arges;
* Sa notifice in scris SGA Arges data receptiei finale a investitiei in vederea asigurarii participarii;
* Inceperea lucrarilor de subtraversare precum si receptia acestora se vor face numai in baza proceselor verbale de predare-primire amplasament incheiate cu un delegat al ABA Arges-vedea – SGA Arges;
* Sa asigure desfasurarea activitatii si a exploatarii ulterioare a instalatiilor propuse a se executa pe amplasament in scopul evitarii deteriorarii calitatii corpului de apa subteran ROAG 05;
* In cazul aparitiei de modificari de solutie in etapa de elaborare a proiectului tehnic sau in timpul executiei lucrarilor, sa solicite la ABA Arges Vedea, eliberarea avizului modificator de gospodarire a apelor, conform prevederilor Ordinului nr. 15/2006;

**Pentru protecţia apelor**

*Măsuri avute în vedere pentru reducerea/eliminarea poluării apelor*

**În perioada de construcţie**:

- deșeurile solide, materialul din decopertări, excavații, combustibilii sau uleiurile nu se vor deversa in cursurile de apa. Se recomanda colectarea selectiva a deșeurilor in vederea valorificării/eliminării prin firme autorizate;

- colectarea şi descărcarea apelor provenite din precipitaţii de pe platformele afectate de lucrările şantierului la parametrii prevăzuţi de legislaţia în vigoare;

* intreţinerea corespunzătoare a maşinilor utilizate pentru efectuarea lucrărilor prevăzute de proiect şi depozitarea în condiţiile prevăzute de legislaţia în vigoare a materialelor de construcţii şi a consumabilelor;
* este permisă numai folosirea materialelor şi substanţelor atent evaluate din punct de vedere al posibilităţilor de utilizare în echipamentele sistemelor de alimentare cu apa;
* orice rezervor de stocare a combustibililor şi carburanţilor va fi atent etanşat şi supravegheat şi amplasat pe platformă betonată, prevăzută cu rigole de scurgere;

**În perioada de funcţionare**:

* asigurarea unei întreţineri corespunzătoare a sistemului de alimentare cu apa;
* curentul efluent al liniei apei potabile trebuie să rămână în funcţiune, cel puţin parţial pe toată perioada de desfăşurare a lucrărilor;
* asigurarea unei surse de energie pentru situaţii de urgenţă;
* realizarea unui plan de intervenţii în vederea prezentării la solicitare, autorităţilor de control;

**Pentru protecţia aerului**

*Măsuri avute în vedere pentru reducerea/eliminarea poluării aerului*

**În perioada de construcţie:**

* deplasarea cu viteză redusă a vehiculelor implicate în lucrările prevăzute de proiect, astfel încât să se evite antrenarea particulelor de praf pe drumurile utilizate;
* prevenirea ridicării prafului prin acțiuni de stropire in perioadele de vreme uscata;
* manipularea cu atenţie a materialelor de construcţii utilizate astfel încât să se evite antrenarea particulelor de praf;
* întreţinerea şi repararea utilajelor şi vehiculelor utilizate în scopul reducerii emisiilor de poluanţi atmosferici;
* orice rezervor de stocare a combustibililor şi carburanţilor va fi atent etanşat şi supravegheat, pentru a se evita eliminarea în aer a unor poluanţi;

**În perioada de funcţionare:**

* intervențiile in cazul apariției unor defecțiuni pe rețeaua de apa se vor executa cu utilaje performante care sa nu producă poluarea fonica a locuitorilor din zona;

**Pentru protecţia solului, subsolului şi a ecosistemelor terestre**

*Măsuri avute în vedere pentru protecţia solului şi subsolului*:

**În perioada de construcţie**

* umpluturile vor fi făcute cu pământ sănătos, bine compactat de 20 - 30 cm, la umiditate optima, iar compactarea straturilor aflate imediat sub sistemul rutier se va supune exigentelor de compactare impuse patului drumurilor;
* ocuparea unor suprafeţe de teren cât mai mici pentru amenajarea organizării de şantier;
* depozitarea raţională a materialului excavat, astfel încât să fie ocupate suprafeţe cât mai mici de teren;

- stratul de sol vegetal va fi îndepărtat si depozitat in grămezi pentru a fi refolosit la reumplerea șanțurilor unde au fost poziționate conductele;

**În perioada de funcţionare**

* asigurarea unei întreţineri corespunzătoare a sistemului de alimentare cu apa;
* refacerea zonelor verzi în cazul în care acestea vor fi afectate de lucrările propuse a se realiza;

**Pentru protecţia împotriva zgomotului sau vibraţiilor**:

*Măsuri avute în vedere pentru reducerea impactului:*

**În perioada de construcţie**

* lucrările prevăzute de proiect vor fi limitate pe perioada zilei;
* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);
* in perioada de execuție a lucrărilor se vor adopta masuri de protecție a locuințelor situate in proximitate;

**În perioada de funcţionare**

- nu este cazul;

**Deşeurile rezultate în perioada de construcţie şi exploatare, modul de gestionare al acestora şi măsurile impuse pentru reducerea impactului generat de acestea**

**Deşeurile generate în perioada de construcţie**:

* amestecuri de beton;
* fier şi PVC;
* cabluri, altele decât cele specificate;
* pământ, pietre (materiale din excavaţii);

**Deşeurile generate în perioada de exploatare**:

* deșeurile generate din întreținerea sistemului de alimentare cu apa se vor colecta selectiv si valorificate prin unități specializate;

**Măsuri avute în vedere pentru managementul deşeurilor şi minimizarea impacturilor negative în perioada de construcţie**:

* + deşeurile vor fi colectate separat şi vor fi reciclate sau valorificate conform specificului acestora (metale, PVC, etc.);
  + deşeurile recuperabile vor fi depozitate în conformitate cu legislaţia în vigoare şi predate societăţilor specializate în valorificarea lor;
  + deşeurile nerecuperabile vor fi depozitate şi eliminate conform legislaţiei specifice din domeniul deşeurilor;
  + materialul rezultat din excavaţii reprezintă cantitatea cea mai mare de deşeuri rezultate din realizarea proiectului şi va fi refolosit la umpluturi, compactat şi acoperit pentru restabilirea condiţiilor iniţiale;
  + se va urmări reducerea cantităţii de deşeuri rezultate, prin refolosirea materialelor de excavaţii la umplerea unor gropi;
  + deşeurile solide rezultate din excavaţii şi construcţii vor fi depozitate astfel încât să nu conducă la ocuparea unor suprafeţe de teren suplimentare;
  + este interzisă arderea deşeurilor de orice tip;
  + solul vegetal va fi manevrat şi depozitat separat astfel încât să poată fi folosit la acoperire şi revegetare;
  + deşeurile menajere generate în locaţia şantierului vor fi colectate şi evacuate în condiţii sigure;

**Măsuri avute în vedere pentru managementul deşeurilor şi minimizarea impacturilor negative generate de acestea în perioada de funcționare**:

După realizarea obiectivului de investiții constructorul va dezafecta lucrările provizorii, va degaja zona de material folosit sau rezultat din alte lucrări provizorii si va reda terenul in starea inițiala.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE** Întocmit,

consilier Florian **STĂNCESCU**